stanford-oval/wikipedia huggingface dataset:
הספרייה הלאומית של סקוטלנד
הערות שוליים

↑  דוח כספי לשנת 2016
↑  כתבה בנושא, BBC, Stars back literary archive plans 24 באפריל 2007
| --- | --- |
בקרת זהויות :  NLI: 987007265828005171  PLWABN: 9810574134405606  BIBSYS: 90388015  BNE: XX107236  BnF: cb120184340 (data)  CANTIC: a11300127  CiNii: DA02920699  GND: 4070657-6  ISNI: 0000 0004 0606 761X  LCCN: n80044899  NKC: kn20070610007  NLA: 35282625  NLG: 91237  NSK: 000432642  RERO: 02-A000183225  SUDOC: 028325591  ULAN: 500232681  VcBA: 494/6827  VIAF: 132075128   WorldCat (עם VIAF): 132075128 
| ספריות לאומיות של אירופה |
| --- | --- | --- |
| מדינות ריבוניות | אוסטריה • אוקראינה • אזרבייג'ן 1 • איטליה (רומא ופירנצה) • איסלנד • אירלנד • אלבניה • אנדורה • אסטוניה • ארמניה 2 • בולגריה • בלגיה • בלארוס • בוסניה והרצגובינה • גאורגיה 1 • גרמניה • דנמרק • הולנד • הונגריה (בודפשט ודברצן) • הממלכה המאוחדת (אנגליה, ויילס, סקוטלנד) • הרפובליקה הצ'כית • ותיקן • טורקיה 1 • יוון • לוקסמבורג • לטביה • ליטא • ליכטנשטיין • מולדובה • מונקו • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד (קטלוניה) • סרביה • פולין • פורטוגל • פינלנד • צרפת •  קזחסטן 1 • קפריסין 2 • קרואטיה • רומניה • רוסיה 1 (מוסקבה וסנקט פטרבורג) • שוודיה • שווייץ |  |
| חבלי ארץ "לא מוכרים" | אבחזיה • דרום אוסטיה • טרנסניסטריה • קוסובו • צפון קפריסין 2 |  |
| שטחים תלויים | אולנד • אקרוטירי ודקליה 2 • איי פארו • גיברלטר • גגאוזיה • גרנזי • יאן מאיין • ג'רזי • האי מאן • סבאלברד |  |
| הערות | 1 חלק משטח המדינה נמצא באסיה. 2 מבחינה גאוגרפית נמצאת באסיה, אך נחשבת חלק מאירופה מסיבות היסטוריות. |  |
המכון האוקיינוגרפי בוודס הול

| --- | --- |
סמליל המכון האוקיינוגרפי בוודס הול

המכון האוקיינוגרפי של וודס הול, על גלויה של שנות החמישים של המאה ה-20
 מכון מחקר
 תקופת הפעילות:  1930–הווה (כ־94 שנים) 
 התמחות:  מדעי הים והנדסה ימית
 בעלי תפקידים
 נשיא:  פיטר ב' דה מנוכאל
 מיקום
 מדינה:  ארצות הברית ארצות הברית
 קואורדינטות:  41°31′28″N 70°40′15″W﻿ / ﻿41.524444444444°N 70.670833333333°W﻿ / 41.524444444444; -70.670833333333
 www.whoi.edu
 he
 
המכון האוקיינוגרפי בוודס הול (באנגלית: The Woods Hole Oceanographic Institution, בראשי התיבות: WHOI) הוא מכון לחקר ימי במסצ'וסטס, ארצות הברית. המכון מתמחה בנושאים ימיים רבים ביניהם, למשל, חקר האוקיינוסים (אוקיינוגרפיה), ומפתח רובוטים ומכשירים אחרים המשמשים לחקר ההיסטוריה האקלימית של האוקיינוסים ונושאים נוספים הקשורים בים. המכון פועל מאז 1930 ומעניק תארים בשיתוף עם המכון הטכנולוגי של מסצ'וסטס.
פיתוחים

להלן כמה מפיתוחי המכון:
פיתוחים > מקדח ימי

מקדח ימי המשמש להוצאת דגימות משקעים קדומים מקרקעית האוקיינוס, דבר שישמש את החוקרים את ההיסטוריה האקלימית הקדומה של האוקיינוסים בכלל, ושל כדור הארץ בפרט. משקל המקדח הוא יותר מ-11 טון.
פיתוחים > צוללת גלים מאוישת

צוללת גלים מאוישת, ה-DSV Alvin, הבנויה בצורה מתאימה לעומק רב, ומשקלה הוא 16 טון. צוללת זו נבנתה על ידי צי ארצות הברית ומופעלת על ידי מכון ה-WHOI. צוללת זו נקראה על שם המהנדס אליין וין (Allyn Vine) שפיתח אותה.
הצוללת החלה לפעול ב-5 ביוני שנת 1964 בפעילות מחקר אוקיינוגרפי בכל רחבי העולם. הצוללת פועלת כאשר היא מגיעה למצולות הים, ונתמכת על ידי ה-Atlantis, צוללת בבעלות הצי האמריקני המופעלת על ידי המכון.
בצוות הראשון שצלל באמצעותה באוקיינוס, היו שני מדענים ונווט אחד. הצוללת בנויה משתי זרועות מכניות רובוטיות, וכוללת מערכת הילוכים משוכללת. במשך השנים, עברה הצוללת שיפוצים רבים בהם שופר הציוד שלה, מטרתם הייתה להאריך כמה שיותר את משך החיים של הצוללת. השיפוץ האחרון נעשה בשנת 2001. מלבד זאת, לאחרונה הוסיפו לה ציוד נרחב של כלים מוטוריים משוכללים, ומערכות מחשב חדישות ומשוכללות.
ב-6 באוגוסט 2004, הכריזה קרן המדע הלאומית על כלי רכב חדש שימלא את מקומו של ה-DSV Alvin. כלי הרכב החדש יוכל להגיע לעומק גדול יותר ויצויד בציוד משוכלל יותר מזה שב-DSV Alvin. גורלה של ה-DSV Alvin אינו ידוע, ויש אומרים שצוללת גלים זו תיכנס למוזיאון, או שתשמש למחקר ימי במים רדודים (באופן יחסי לכלי הרכב החדש שימלא את מקומה). נכון לשנת 2016, DSV Alvin עדיין בשימוש.
פיתוחים > רובוט תת-ימי

בשנת 2009 פיתח המכון רובוט תת-ימי, Hybrid Remotly Operated Vehicle, ובקיצור HROV. הרובוט קיבל את השם Nereus, ומאפשר למדענים לחקור את מעמקי האוקיינוסים, כולל לעומק של 11,000 קילומטר, כמו שקע מריאנה, הנקודה העמוקה ביותר הים. בפעולתו המבצעית הראשונה אל שקע מריאנה שבר הרובוט את השיא בצלילה העמוקה ביותר בעולם.
רובוט זה יכול לחקור גם תנאים סביבתיים משתנים כגון רעידות אדמה והתפרצויות געשיות ימיות.
רובוט תת-ימי זה פועל בשני מישורים:
1. הוא משמש כרובוט מחקר ימי עצמאי לשטחים גדולים, ובמצב זה, הוא אוסף מידע, מצלם תמונות תת-ימיות, וממפה את קרקעית הים, כל זמן שהוא בתוך הים. ה-HROV יכול להגיע לעומק מקסימלי של 10–11 קילומטרים מתחת לקרקעית הים, ולפעול 36 שעות ברציפות. לאחר מכן, הוא עולה למעלה מפני שטח האוקיינוס לניתוח הנתונים.
2. על פי התכנון, הרובוט צפוי לשמש גם כרובוט מחקר, שאינו עצמאי אלא יחובר לכבל, שעל ידי מלחוץ (כלי שימש כתגבורת נגד זרמי המים החזקים בתחתית האוקיינוס) ועוגן, יוכל להחזיק מעמד בתוך הים לתקופות ארוכות. לאחר שהרובוט יגיע עם הכבל לקרקעית האוקיינוס, הוא יתנתק מהכבל, ויוכל להגיע עד ל-20 קילומטרים מתחת לקרקעית האוקיינוס.
ראו גם

מכון סקריפס לאוקיינוגרפיה – מוסד דומה על חופה המערבי של ארצות הברית
הערות שוליים

↑  Robot sub reaches deepest ocean
1 2  Robot submarine Nereus dives deepest ocean 7 mile cable human hair
| --- | --- |
בקרת זהויות :  NLI: 987007601347705171  CiNii: DA16512227  GND: 1022147-5  ICCU: UFIV085452  ISNI: 0000 0004 0504 7510  LCCN: n80044903  NKC: kn20081205005  Trove: 1276326  VIAF: 139421251   WorldCat (עם VIAF): 139421251 
שנת 1978. בתמונה ה-DSV Alvin חוקר נביעה הידרותרמית באוקיינוס
הפארק הלאומי דסאמבארקו דל גראנמה

הפארק הלאומי דסאמברקו דל גראנמה (בספרדית: Parque Nacional Desembarco del Granma) משתרע על פני 261.80 קמ"ר בחופה הדרום מזרחי של קובה, בתחום מחוז גראנמה. הוא הוכרז כפארק לאומי ב-1986. פירוש שמו של הפארק הוא "נחיתת הגראנמה". הוא ניתן לו משום שבשנת 1956 עגנה במקום בו הוקם מאוחר יותר היאכטה "גראנמה", שעל סיפונה 82 מורדים וגולים קובנים, ובראשם פידל קסטרו, אחיו ראול, קמילו סיינפואגוס וצ'ה גווארה. בשנת 1999 הכריז אונסק"ו על הפארק כאתר מורשת עולמית.
נופי הפארק מאופיינים בתופעות קרסטיות. סלעי הגיר יוצרים מצוקים מעל החופים, ושוניות ומדרגות טבעיות מתחת לפני הים.
בתחומי הפארק חיים 196 מינים בעלי חיים ו-612 מינים של צמחים. עם בעלי החיים האופייניים לחופי הפארק נמנים תחש הנהרות, צב הים החום וצב הים הירוק. הצמחייה בפארק כוללת כמה מאחרוני יערות הגשם של קובה, לצד קקטוסים בני למעלה מ-400 שנה. עשרה מהצמחים הגדלים בפארק מצויים רק בו, תשעה מהם בסכנת הכחדה. על אף הקמתו של הפארק, בעלי החיים והצמחייה עדיין סובלים מציד, כריתת עצים, ורעייה שמביאה עימה מינים פולשים.
במקום המדויק בו נחתה הגראנמה, חוף לאס קולורדאס שבקצהו הצפון-מערבי של הפארק, הוקם מוזיאון (Museo Las Coloradas) הסוקר את מסעה. במוזיאון גם העתק של היאכטה בקנה מידה של 1:1 (המקורית מוצגת בהוואנה). אחד השבילים הפופולריים בפארק מוביל לאידולו דל אגואה (Ídolo del Agua), פסל עשוי נטיפים מעשה ידיהם של תושבים מקומיים בתקופה הטרום-קולומביאנית.
הפאונה של האורסטן

אורסטן מפצלי האלום משלהי הקמבריון באנדרדרום (Andrarum) בדרום שוודיה
הפאונה של האורסטן (Orsten Fauna) הם אורגניזמים מאובנים שהשתמרו בצורה יוצאת דופן באנתרקוניט, סוג של אבן גיר ביטומנית בגוון שחור עד אפור הקרוי בשוודית אורסטן, ונתגלו בלאגרשטטן בדרום שוודיה. המאובנים מתוארכים משלהי השלב השלישי של הקמבריון (סביב 514 למ"ש), תחילת השלב הרביעי ועד הפורונגיאן (Furongian, שלהי הקמבריון עד 485 למ"ש), בייחוד בקינקולה (Kinnekulle) ועל האי אלנד, כולם בשוודיה.
האתר הראשוני נתגלה ב-1975 על ידי הפלאונטולוג הגרמני קלאוס מילר (Klaus Müller) ועוזריו בווסטריטלנד (Västergötland) בדרום שוודיה, משמר באופן יוצא דופן אורגניזמים בעלי גוף רך, ואת הפגיות שלהם, שנשמרו בשלושה ממדים, מבלי שנדחסו. האורגניזמים התאבנו בזרחות ובסיליקטים, ולכן הקוטיקולה הכיטינית העדינה, והחלקים הרכים אינם מושפעים מחומצות הפעולות על נודולות אבן הגיר שבתוכן שרדו המאובנים. החומצות ממיסות את אבן הגיר, וחושפות את המיקרו מאובנים בתהליך שחזור המכונה "צריבת חומצה". על מנת לחלץ את המאובנים המיסו בחומצה יותר מטון וחצי של אבן הגיר אורסטן במעבדה מיוחדת בבון, שעברה אחר-כך לאולם. את השארית סורקים במיקרוסקופ אלקטרונים.
הפאונה של האורסטן קידמה את ההבנה של הפילוגנטיקה של בעלי החיים והאבולוציה, בייחוד בקרב פרוקי-הרגליים, בחלקו תודות לשימור הייחודי של הפגיות. אתרי האורסטן חושפים מאובנים של בעלי החיים קטנים העתיקים ביותר שחיו על קרקעית הים. בפעם הראשונה התגלו מאובנים של דובוני מים, וכנראה תולעים חופשית מתת-מחלקת ה-Pentastomida.
השכבות מהקמבריון כוללות פצלים של אלום בנודולות אבן גיר (תצורת פצלי אלום), שמשערים כי הם תוצרים של בית גידול עני בחמצן של קרקעית הים של מדף יבשת בעומקים שבין 50 ל-100 מטרים. הקרקעית הייתה עשירה בבלית אורגנית, שיצרה אזור בוצי רך עם הפתתה (Flocculation) בשכבת פני השטח.
מאובנים נוספים של בעלי חיים באורסטן נתגלו בנבדה, מזרח קנדה, אנגליה, פולין, סיביר, הרפובליקה העממית של סין והטריטוריה הצפונית של אוסטרליה.
ביאורים

↑  תולעים מודרניות מתת-מחלקה זו הם טפילים פנימיים של מרבית בעלי החוליות המודרניים.
↑  הפיזור של פיריט באבן הגיר, יחד עם התכולה האורגנית מציינים רמת חמצן שמנעה ריקבון נורמלי
הערות שוליים

↑  Maas, A.; Mayer, G.; Kristensen, R. M.; Waloszek, D. (2007). "A Cambrian micro-lobopodian and the evolution of arthropod locomotion and reproduction". Chinese Science Bulletin. 52 (24): 3385. doi:10.1007/s11434-007-0515-3.
1 2  C.O.R.E. Örsten site
↑  Waloszek, Dieter (19 בפברואר 2016). "'Orsten' on World-Wide Scale". Center of 'Orsten' Research and Exploration. {{cite web}}:  (עזרה)
הנגלו

הנגלו (באנגלית: Hengelo; בהגהה הולנדיתɦɛŋəloː; ‏האזנהקובץ:Nl-Hengelo.ogg‏Ⓘ‏) היא עיר במזרח הולנד, במחוז אוברייסל.
היסטוריה

אף על פי שמחקרים ארכאולוגיים מצביעים על כך שהמיקום היה מיושב במשך אלפי שנים, העיר הוקמה בשנת 1802. באותה תקופה היא כללה רק כמה מאות משקים ובתי עובדים חקלאיים.
הנגלו מעולם לא קיבלה זכויות כעיר שכן מדובר רק בכפר קטן שהתרחב במאה ה-19 במהלך המהפכה התעשייתית. בסוף המאה ה-19 התפתחה העיר במהירות לאחר הקמת צומת של תחבורה מסילתית.
במהלך מלחמת העולם השנייה הופצצה העיר לעיתים קרובות על ידי בעלות הברית בגלל נוכחות הרכבות בעיר ופעילות תעשיית המלחמה של מפעלים מקומיים. לב העיר נהרס בטעות במהלך הפצצת הנגלו ב-6 ו-7 באוקטובר 1944, בה נהרגו כמה מאות בני אדם. בנוסף, לאחר מלחמת העולם השנייה בית הכנסת ששרד את המלחמה, מנזר בת'יימסברידג', חווה המתוארת למאה ה-17, ובית העירייה מהמאה ה-19 כולם נהרסו. דבר זה הותיר את העיר ללא הרבה מרכז היסטורי. אחד הבניינים הבולטים הוא Lambertusbasiliek, בזיליקת רומא קתולית שנבנתה בשנת 1890 והוקדשה לסנט למברט.
ערים תאומות

צ'כיה פלזן, צ'כיה
לטביה אוגרה, לטביה
גרמניה אמסדטן, גרמניה
אקלים

| אקלים בהנגלו> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בהנגלו> ינואר.4.8.-0.5.71.5 | אקלים בהנגלו> פברואר.5.7.-0.6.51.6 | אקלים בהנגלו> מרץ.9.5.1.5.65.1 | אקלים בהנגלו> אפריל.13.9.3.4.45.2 | אקלים בהנגלו> מאי.18.0.7.1.62.4 | אקלים בהנגלו> יוני.20.5.9.6.67.7 | אקלים בהנגלו> יולי.22.8.12.0.74.5 | אקלים בהנגלו> אוגוסט.22.5.11.5.71.0 | אקלים בהנגלו> ספטמבר.18.7.9.2.65.4 | אקלים בהנגלו> אוקטובר.14.1.6.2.67.5 | אקלים בהנגלו> נובמבר.8.9.3.0.68.9 | אקלים בהנגלו> דצמבר.5.2.0.3.74.1 | אקלים בהנגלו> שנה.13.7.5.2.784.9 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: http://www.klimaatatlas.nl/tabel/stationsdata/klimtab_8110_290.pdf
המחאה נגד ממשלת ישראל השלושים ושש

המחאה נגד ממשלת ישראל השלושים ושש הייתה גל ההפגנות נגד ממשלת ישראל השלושים ושש ובעיקר נגד ראש הממשלה נפתלי בנט, בדרישה להתפטרותו עקב הפרת הבטחותיו קודם הבחירות.
המחאה החלה ביוני 2021, עם השבעת הממשלה ונמשכה עד לפיזור הכנסת העשרים וארבע.
המחאה הייתה תנועה שורשית ורוב המשתתפים בה הגיעו לפעילויות על בסיס התנדבותי. מספר ארגונים נטלו חלק במחאה, העיקריים שבהם הם תנועת "פתאום קם העם", עמותת "הגענו", ו-"מחאת הקו האדום".
המחאה הסתיימה ב-20 ביוני 2022, כאשר ראש הממשלה נפתלי בנט וראש הממשלה החלופי יאיר לפיד הודיעו על פיזור הכנסת והקדמת הבחירות לכנסת העשרים וחמש לאחר שמוצו ניסיונותיהם לייצב את הקואליציה.
רקע

המחאה נגד ממשלת ישראל השלושים ושש החלה עם סיום כהונת ממשלת ישראל השלושים וחמש בראשות בנימין נתניהו והחלפתה בממשלת ישראל השלושים ושש בראשות נפתלי בנט, תוך הסתמכות על מפלגת רע"ם, חרף הבטחותיו וחתימתו של נפתלי בנט שלא לתת את ידו להקמת ממשלה בראשות יאיר לפיד אף לא ברוטציה; להקים רק ממשלת ימין; לא לשבת בממשלה עם מפלגת מרצ ומפלגת רע"מ.
נושאי המחאה

המחאה עסקה במספר נושאים:
מחאה נגד ראש הממשלה, נפתלי בנט, בדרישה להתפטרותו עקב הפרת הבטחות רבות שנתן קודם הבחירות, בהם הבטחות לא להקים ממשלה עם מפלגת רע"ם ועם שאר מפלגות השמאל, והבטחה להסדיר את המאחזים ביומו הראשון כראש ממשלת ישראל.
מחאה נגד הרפורמות בענייני יהדות שקידם השר לשירותי דת מתן כהנא.
מחאה נגד הרפורמות הכלכליות שקידם שר האוצר אביגדור ליברמן, שלטענת המוחים פגעו בציבור החרדי.
מחאה נגד שחיקת מוסדות המדינה, בדגש על אי מתן ייצוג הולם לאופוזיציה בוועדות הכנסת.
חלק מהמשתתפים במחאה ניצלו את הסיקור הציבורי למחאה בנושאים נוספים, בהם זכויות המתנחלים, מחאה נגד מתווה הגיור מחאה על פרשת מותו של אהוביה סנדק, מחאה נגד האלימות הפלסטינית ביהודה ושומרון ונגד אלימות מצד בדואים בנגב, ומחאה נגד קיפוח המאחזים.
במהלך כהונת הממשלה המשיכה גם המחאה נגד מדיניות הקורונה בישראל שהחלה במהלך כהונת הממשלה הקודמת.
גם בתוך הממשלה נרשמה ביקורת על התנהלותה, בין השאר על ידי מאזן גנאים, רינאוי זועבי, עידית סילמן וניר אורבך. שלושה מהם, עידית סילמן, רינאוי זועבי, וניר אורבך, פרשו לבסוף מהממשלה.
המחאות

מוקדי המחאה העיקריים היו כיכר הבימה וכיכר רבין בתל אביב, ואזור הכנסת ומשרד ראש הממשלה בירושלים. הפגנות מקומיות נוספות נערכו בערים רבות, בצמתים ועל גבי גשרים ברחבי המדינה. נוסף על כך, התקיימו הפגנות בקרבת בתיהם של חברי הממשלה, דוגמת ראש הממשלה נפתלי בנט ברעננה ושר הביטחון בני גנץ בראש העין.
אירועים חריגים

ב-26 וב-28 באפריל 2022 נשלחו לביתו של נפתלי בנט ברעננה מעטפות עם מכתבי איומים וקליע בתוכם. לאור זאת, תוגברה משמעותית האבטחה על בנט. ב-9 במאי נעצרה אילנה ספורטה, בת 65 מאשקלון, בחשד לביצוע המעשה. בינואר 2023 חתמה ספורטה על הסדר טיעון עם הפרקליטות ונגזרו עליה שנה וחצי מאסר בפועל.
ביום הזיכרון לחללי מערכות ישראל במאי 2022, נאומו של ראש הממשלה בנט בטקס האזכרה הממלכתי בהר הרצל הופרע בקריאות ביניים רבות מקהל המשפחות השכולות, ובמשך דקות ארוכות בנט לא יכול היה להתחיל בנאומו. גם בטקס יום הזיכרון בפתח תקווה, הופרע נאומה של שרת הפנים איילת שקד בקריאות ביניים מהקהל.
ראו גם

המחאה נגד ממשלת ישראל השלושים וחמש
המחאה נגד ממשלת ישראל השלושים ושבע
הערות שוליים

↑  עטרה גרמן, האנשים מאחורי ארגוני הימין שפועלים להעיר את השטח נגד הממשלה, באתר מקור ראשון, ‏15 במאי 2022
↑  עמית סגל דפנה ליאל, ‏דרמה פוליטית: בנט ולפיד סיכמו על פיזור הכנסת, לפיד יהפוך לרה"מ, באתר ‏מאקו‏, 20 ביוני 2022
↑  מורן אזולאי, בנט ולפיד סיכמו: הבחירות יוקדמו, הרוטציה תצא לפועל, באתר ynet, 20 ביוני 2022
↑  רפאל כהן, ‏בשידור חי: בנט חתם שלא ישב תחת לפיד, באתר כיכר השבת, 21 במרץ 2021
↑  "לעולם לא אקים ממשלה עם לפיד והתנועה האיסלאמית" | הפטריוטים מציינים שנה לחתימה של בנט באולפן, באתר יוטיוב, 21 במרץ 2022
↑  המתנחלים הפגינו מול ישיבת הממשלה: "נמאס לנו", באתר בחדרי חרדים, 9 בינואר 2022
↑   מיכאל האוזר טוב, הסיבה להצמדת אבטחה לשר כהנא: "דין רודף" שהוצא נגדו בשל רפורמות הכשרות והגיור, באתר הארץ, 2 בדצמבר 2021
↑  עקב האסון: הפגנת הימין בירושלים תתחיל בשעה 19:00,  באתר כיפה
↑   TheMarker, צמתים חסומים ופקקי תנועה בעקבות מחאת החקלאים, באתר TheMarker‏, 29 ביולי 2021
↑  אנה ברסקי, ‏דרמה פוליטית: ח"כ סילמן פרשה מהקואליציה, הממשלה איבדה את הרוב בכנסת, באתר מעריב אונליין, 6 באפריל 2022
רפאל כהן, בדרך לבחירות? ח"כית ממרצ הודיעה: פורשת מהקואליציה, באתר כיכר השבת, ‏19 במאי 2022
עמית סגל, דפנה ליאל, ‏אורבך: הודעתי לבנט שכיום אינני חלק מהקואליציה, באתר ‏מאקו‏, 13 ביוני 2022
↑    שילה פריד, ‏הפגנת הימין בכיכר הבימה: המאבק על מדינה יהודית ודמוקרטית, בעיתון מקור ראשון, 8 בדצמבר 2021
↑  Christian Labenz, Gurkensaft zur Behandlung von Muskelkrämpfen, Gastro-News 9, 2022-06, עמ' 19–19 doi: 10.1007/s15036-022-2511-5
↑  רועי שושה, הפגנה מול ביתו של רה"מ בנט: "נמאס לעם ישראל מהממשלה הזאת", באתר עכשיו 14, ‏29 בינואר 2022
↑  רענן בן צור, מאבק על ההפגנות מחוץ לביתו של בנט: "למה מה שמותר לשמאל אסור לימין?", באתר ynet, 29 ביוני 2021
↑  מרדכי הלפרין, הפגנת הימין מול בית שר הביטחון: "גנץ חוסם את המתיישבים במעברים" • צפו, באתר JDN, ‏22 בספטמבר 2022
↑  חזקי ברוך, הפגנה מול בית שר הביטחון: "החיילים לא מביאים ניצחון כי אין להם אישור מדיני", באתר ערוץ 7, ‏6 באוקטובר 2022
↑  המשטרה והשב"כ חוקרים: קליע בתוך מעטפה נשלח לבית משפחת בנט, באתר ערוץ 7, ‏26 באפריל 2022
↑  יומיים אחרי: מכתב נוסף עם קליע נשלח לביתו של בנט, באתר עכשיו 14, ‏28 באפריל 2022
↑  עטרה גרמן, מכתב איום ברצח וקליע חי: האבטחה סביב בנט תוגברה, באתר מקור ראשון, ‏26 באפריל 2022
↑  לירן לוי, בת 65 מאשקלון נעצרה בחשד לשליחת מכתבי האיומים למשפחת בנט, באתר ynet, 9 במאי 2022
↑  רענן בן צור, הסדר טיעון עם שולחת הקליעים למשפחת בנט, הפרקליטות: מבקשים מאסר בפועל, באתר ynet, 19 בינואר 2023
↑  שמעון איפרגן, ‏אילנה ספורטה, פעילת הליכוד ששלחה לבנט איומים וקליע, תרצה שנה וחצי בכלא, באתר ‏מאקו‏, 1 בנובמבר 2023
↑  קובי אטינגר, בטקס האזכרה בהר הרצל; בנט לא הצליח לדבר: "תסתום, אתה נוכל", באתר כיכר השבת, ‏4 במאי 2022
↑  בטקסי יום הזיכרון: מחאה נגד נפתלי בנט ואיילת שקד, באתר כיכר השבת, ‏4 במאי 2022
ביאורים

↑  רינאוי זועבי חזרה בה מהפרישה יומיים לאחר שהודיעה עליה
↑  ניר אורבך אמר כי למרות פרישתו מהקואליציה, הוא לא יתמוך בפיזור הכנסת והפלת הממשלה
הילטון האנוי

| --- | --- |

 מידע כללי
 סוג:  בית סוהר 
 מיקום:  האנוי 
 מדינה:  וייטנאם 
 הקמה ובנייה
 תקופת הבנייה:  ?–1896
 תאריך פתיחה רשמי:  1896 
 אדריכל:  Auguste Henri Vildieu 
 קואורדינטות:  21°01′31″N 105°50′47″E﻿ / ﻿21.025277777778°N 105.84638888889°E﻿ / 21.025277777778; 105.84638888889
 hoalo.vn
  (למפת האנוי מוגדלת) הילטון האנוי(למפת האנוי רגילה) הילטון האנוי
 
הילטון האנוי (בווייטנאמית: Hỏa Lò) היה בית סוהר נודע לשמצה ששימש את צפון וייטנאם לכליאת שבויים, במהלך מלחמת וייטנאם. המקום כונה באירוניה "הילטון האנוי" על שם רשת מלונות היוקרה הילטון. צבא צפון-וייטנאם עינה, חקר בכלא שבויים ומדי פעם היו מוציאים להורג, בעיקר אמריקנים. העינויים הוצגו מאוחר יותר בסרט ההוליוודי "הילטון האנוי".
הפוליטיקאי והמועמד לנשיאות ארצות הברית ב-2008, ג'ון מקיין והמועמד לתפקיד סגן נשיא ארצות הברית ב-1992 ג'יימס סטוקדייל היו שבויים במקום לאחר הפלת מטוסי הסקייהוק אותם הטיסו.
באופן אירוני, רשת המלונות הילטון מחזיקה כיום מלון בעיר האנוי, הנושא את אותו שם.
הכלא הוקם בסוף המאה התשע עשרה, בתקופת הקולוניליזם הצרפתי. הצרפתים כינו אותו "הבית המרכזי" (Maison Centrale) והוא שימש לכליאת אסירים פוליטיים. האסירים עונו ואף נערכו במקום הוצאות להורג. לקראת תום השלטון הצרפתי ב-1954 הוחזקו במקום כאלפיים אסירים.
חלק קטן מהמבנה עדיין קיים ומשמש כמוזיאון, בו מושם דגש על התקופה הקולוניאלית.
הערות שוליים

↑  [Atlas Obscura Hỏa Lò Prison], https://www.atlasobscura.com/places/h-a-lo-prison
ערך זה הוא קצרמרבנושא היסטוריה צבאית ובנושא וייטנאם. אתם מוזמנים לתרום לוויקיפדיה ו.
המעתק הכנעני

בבלשנות ההיסטורית, המעתק הכנעני הוא כינוי למעתק הגאים שחל בניבים הכנעניים המשתייכים לענף הצפון־מערבי של משפחת השפות השמיות, ובהם בשפה העברית, אשר כתוצאה ממנו הפכה תנועת ā פרוטו־שמית־צפון־מערבית ל־ō פרוטו־כנענית. כך מוסבר למשל ההבדל בין שָׁלוֹם העברית למקבילתה הערבית سلام (סַלָאם): הצורה הקדומה הייתה כנראה šalāmu*, ובעוד בערבית נשארה תנועת ה־ā המקורית, בעברית נעתקה זו ל־ō. תנועה זו משתקפת לעיתים קרובות בכתיב המקראי, וכמעט תמיד בכתיב הדקדוקי התקני, כחולם מלא.
מעתק ā > ō* נחשב לאחד מהמאפיינים המובהקים של השפות הכנעניות והוא מתועד היטב בעברית ובפיניקית, אך פרטים רבים הנוגעים לטבעו ולמועד תחולתו אינם מחוורים. המחלוקת העיקרית נָסַבָּה על שתי שאלות: האם המעתק היה בלתי מותנה או שחל רק בהברה מוטעמת; והאם המעתק חל בפרוטו־כנענית או שכלל לא הייתה בנמצא שפה כזו, והמעתק התפשט בין חלק מהניבים הצפון־מערביים בדרך של השפעה הדדית (תאוריית הגלים), יחד עם מאפיינים דקדוקיים ולקסיקולוגיים אחרים, וכך נוצר בדיעבד דפוס משותף המאפיין את השפות הכנעניות.
על פני השטח משתקף ברוב המקרים מעתק ā > ō* בלתי מותנה, אולם יש סימנים המרמזים שמצב זה הוא סופו של תהליך ואיננו משקף את המעתק עצמו. ההנחה המקובלת היא, שהמעתק היה מותנה וחל רק בהברה מוטעמת (כלומר, הברה שהייתה מוטעמת בעת תחולת המעתק). מאוחר יותר התרחש תהליך מתמשך של אנלוגיה, אשר טשטש את טבעו הראשוני של המעתק. בתהליך זה הושוו צורות רבות, שלא חל בהן המעתק, לצורות אחרות באותה קבוצת נטייה (פרדיגמה), שבהן התרחש המעתק המקורי. צורות כגון שְׂמָאלִי או רָאשִׁי, שבהן לא חל המעתק (לעומת שְׂמֹאל ורֹאשׁ שבהן הוא חל, בערבית שִׁמַאל, רַאְס) הן ראיה לכך שהמעתק חל רק בהברה מוטעמת, ואילו צורה כגון מְקוֹמוֹת היא ראיה שהוא חל גם בהברה שאיננה מוטעמת – ההברה "קוֹ" (בערבית מַקַאמַאת).
היסטוריה

המעתק הכנעני, כפי ששמו מעיד, החל לפעול זמן מה לאחר התפצלות הענף הכנעני מהפרוטו־שמית־הצפונית־מערבית. ייתכן שהמעתק מתועד בקטעי לחש קצרים בכנענית גבלית שמשולבים בכתבי פירמידות מצריים מהפירמידה של אונס. הוא מתועד בוודאות לראשונה עוד במאה ה־14 לפנה"ס, במילים הכנעניות המשולבות בטקסט האכדי במכתבי אל־עמארנה. בשפה האוגריתית הפורמלית ישנם תיעודים רבים לחוסר תחולת המעתק, אך בכמה לוחות מאוחרים כן נמצאו עדויות למעתק, ויש חוקרים הטוענים שישנן עדויות לו גם בטקסטים בשפה הפורמלית.
המעתק הוסיף לפעול למשך זמן בלתי ידוע, אולם ידוע כי בעברית הוא חדל לפעול בשלב מוקדם יחסית. במילים שנשאלו לעברית לאחר תחולת המעתק משתקפת תנועת a ארוכה כקמץ (ארוך מבחינה היסטורית, ולעיתים קרובות מתקיים בנטיות) ולא כחולם. לדוגמה: המילים כְּתָב ודְרָשׁ שנשאלו מארמית אל העברית בתקופת בית שני.
מעתק ā > ō בהברה מוטעמת חל גם היום בארמית מערבית חדשה. ארמית היא אמנם שפה שמית צפון־מערבית שלא שייכת לענץ הכנעני, אך הדיאלקט הזה של הארמית מדובר באותו אזור שבו דוברו בעבר ניבים כנעניים.
דוגמאות

דוגמאות נוספות לתחולת המעתק:
פרוטו־שמית lišānu*, עברית לָשׁוֹן (< lašānu*), אכדית lišānu
פרוטו־שמית ʾanāku*, עברית אָנֹכִי (כנראה דיסימילציה מן ʾanōkū* או אנלוגיה לכינוי החבור למדבר), אכדית anāku
לקריאה נוספת

יהושע בלאו, עיונים בבלשנות עברית, מאגנס, 1996 (אסופת מאמרים)
חיים רבין, ā שמית והשתקפויותיה בעברית, תרביץ ל, 1960, עמ' 99–111; נדפס שוב אצל הנ"ל, חקרי לשון, ירושלים תשנ"ט
Harris, Zellig S. Development of the Canaanite Dialects: An Investigation in Linguistic History (American Oriental Series 16). New Haven, Conn.: American Oriental Society, 1996. pp. 43–45
ביאורים

↑  סימון הקו מעל האות מציין תנועה ארוכה.
1 2  השפה השמית הצפון־מערבית האחידה לפני התפצלותה לענפים
הערות שוליים

↑  ראובן (ריצ'רד) שטיינר, לחשים בקדם־כנענית בכתבי הפירמידות: סקירה ראשונה של תולדות העברית באלף השלישי לפסה"נ, לשוננו ע, 2008, עמ' 23
↑  דניאל סיון, תרומת הטקסטים האכדיים מאוגרית לחקר האוגריתית, ובעקיפין לחקר העברית המקראית, לשוננו מז, 1983, עמ' 169–170
↑  צבי ושפרה רין, עלילות האלים, ענבל, 1996, עמ' 12
↑  Stanislav Segert, A Basic Grammar of Ugaritic Language: With Selected Text and Glossary, University of California Press, 2023-11-15, עמ' 35
↑  Mark Smith, The Ugaritic Baal Cycle: Volume I. Introduction with Text, Translation and Commentary of KTU 1.1-1.2, Brill, 1994, עמ' 268
ההשבעה של דמיטרי מדבדב לנשיאות רוסיה

מדבדב בטקס ההשבעה
חיילי משמר הקרמלים נושאים את דגל רוסיה ודגל נשיא רוסיה. מאי 2008.
חיילים נושאים את חוקת רוסיה ואת חותם נשיא רוסיה. מאי 2008
ולדימיר פוטין בנאום
הנשיא דמיטרי מדבדב והגברת הראשונה סבטלנה מדבדבה
השבעתו של דמיטרי מדבדב למשרת נשיא רוסיה התקיימה ביום רביעי, 7 במאי 2008. הטקס נערך בארמון הקרמלין הגדול ונמשך כשעה. בטקס השתתפו כ-2,400 אורחים, בהם השרים והמושלים, חברי פרלמנט וסנאטורים, שגרירים זרים ומנהיגים דתיים, מדענים ואמנים.
רקע

| --- | --- |
 :  ראו גם – הבחירות לנשיאות רוסיה 2008
דמיטרי מדבדב ניצח בבחירות עם יותר משבעים אחוז מהקולות. הוא נכנס לתפקיד חודשיים לאחר הבחירות.
הטקס

הטקס נערך באותו תרחיש כמו שני הקודמים.
הטקס > חלק אחרון

דמיטרי מדבדב ו-ולדימיר פוטין הלכו לאחר מכן לחדר צדדי בו מסר הנשיא היוצא לראש המדינה החדש את המזוודה הגרעינית. לאחר מכן, מדבדב ופוטין הגיעו לכיכר הקתדרלה, שם הציג ראש המדינה היוצא את גדוד הקרמלין של המפקד העליון החדש. ולדימיר פוטין ודמיטרי מדבדב ערכו מצעד כוחות ובתום הטקס הלכו לקבל ברכות.
עם ההכרזה על תחילת כהונתו כנשיא רוסיה, דמיטרי מדבדב קיבל ברכות משלל מנהיגים זרים. ביניהם היו: נשיא ארצות הברית ג'ורג' וו. בוש, ראש ממשלת אוקראינה יוליה טימושנקו, נשיא סין חו ג'ינטאו ואחרים.
הערות שוליים

↑  The historic moment
↑  The inauguration of Dmitry Medvedev
↑  Speech by Vladimir Putin, the former Russian president Dmitry Medvedev's inauguration
↑  Speech of President Dmitry Medvedev at the ceremony of inauguration
↑  Medvedev handed "nuclear suitcase"
↑  Bush is happy to be working with Medvedev
↑  Tymoshenko congratulates Medvedev on assuming the office of President
↑  Dmitry Medvedev congratulated the Chinese President
מצעד חייל משמר הקרמלין